Michael Mosley er læknir , fréttamaður og sjónvarpskynnir . Árið 2012 gerði hann heimildarþátt á BBC2 sem hét „ Eat , Fast & Live Longer “ og kynnti sér þar hvernig hlutafasta virkar og fjallaði ítarlega um málið . Í kjölfarið hefur hann verið mikill talsmaður 5 : 2 mataræðisins , hefur gefið út bækur um mataræðið og heldur einnig uppi vefsíðu því tengdu . Hér er þýðing á pistli sem hann skrifaði um reynslu sína í ágúst 2012 og birtist í The Telegraph . Hafa ber í huga við lesturinn að pistillinn er frá 2012 en lýsir þó reynslu hans vel og er góð lýsing á 5 : 2 mataræðinu . Fyrir nokkrum mánuðum þá setti ég mér metnaðarfullt markmið : að finna leið til að lifa lengur , halda mér ungum og léttast . Ég vildi einnig halda áfram að njóta þess matar sem ég borða venjulega og breyta eins litlu í mínum lífstíl og ég kæmist upp með . Eftir að hafa talað við nokkra sérfræðinga , þá hef ég eytt síðustu mánuðum í að prófa umdeilt mataræði sem ögrar viðmiðum um það hvernig og hvenær við eigum að borða . Þetta kallast hlutafasta – það að minnka verulega það sem við borðum suma daga , og borða venjulega aðra daga . Þrátt fyrir að mörg trúarbrögð fasti við og við , þá hef ég alltaf haft efasemdir um læknisfræðilegan ávinning þess . Ég hef því frekar fylgt meginreglunni – það er „ aldrei að sleppa úr máltíð og fara aldrei á megrunarkúra “ . Ástæðan á bakvið þetta er að fólk sem sleppir úr máltíð á það til að grípa í nasl sem inniheldur mikla fitu þegar það er svangt , og þeir sem fara í megrun léttast hratt en missa aðallega vatn og svo smá fitu og vöðva . Þegar þeir sem eru á megrunarkúr gefast svo upp , sem gerist nánast undantekningarlaust , þá raða þeir aftur á sig kílóunum og þá sérstaklega í formi fitu . Þetta er þekkt sem yo-yo megrun og gerir engum gott . Þannig að áður en ég gerði neitt sem hafði með föstu að gera , þá vildi ég fá meiri upplýsingar um það sem ég var að koma mér út í . Professor Valter Longo , stjórnandi við Logevity stofnunina í Háskóla Suður Kaliforníu , er vísindamaður sem hefur rannsakað það að fasta í mörg ár . Þegar ég heimsótti hann fyrir þátt minn á BBC 2 þá sýndi hann mér mús sem hafði verið erfðabreytt til að lifa lengur . Auglýsing Hann sagði mér stoltur að þessi tegund kallaðist dverga eða Laron mús og að þessar mýs slái met í „ lengdu lífi “ hjá spendýrum . Að meðaltali lifa mýs í um tvö ár , en Laron mýs getur lifað í allt að fimm ár . Músin sem ég hélt á var á aldri sem samsvarar 80 ára gamalli manneskju . Þessi Laron mús ætti að lifa upp að aldri sem samsvarar 120 eða 180 ára hjá manneskjum . Laron mýs eru að mörgu leyti ónæmar fyrir hjartasjúkdómum og krabbameini , og þegar þær deyja , þá er það yfirleitt af náttúrulegum orsökum . Það er þó undarlegt að þegar mýsnar eru skoðaðar , þá geta rannsakendur ekki alltaf fundið hver dánarorsökin var . Hjartað virðist bara hafa stöðvast . Eitt af tengslunum milli þess að fasta og langlífis virðist vera hormón sem kallast insúlín-vaxtaþáttur 1 ( IGF - 1 ) . Prófessor Longo útskýrir það þannig að IGF - 1 og aðrir vaxtaþættir halda frumunum okkar stöðugt virkum . Þetta er eins og að keyra bíl með bensíngjöfina í botni . Við þurfum nægilegt magn af IGF - 1 og öðrum vaxtaþáttum þegar við erum að vaxa , en mikið magn seinna í lífinu virðist leiða til hraðari öldrunar . Gögnin á bakvið þetta koma ekki aðeins frá dýrum eins og Laron músunum sem hafa verið erfðabreyttar þannig að þær svari ekki IGF - 1 , heldur líka frá mönnum . Prófessor Longo hefur rannsakað þorpsbúa í ákveðnu þorpi í Ekvador sem eru með genagalla sem kallast Laron heilkennið . Það er mjög sjaldgjæft heilkenni en færri en 350 einstaklingar um allan heim eru með þetta heilkenni svo vitað sé til . Líkt og mýsnar , þá svara þessir einstaklingar ekki IGF - 1 vaxtaþættinum . Þeir eru lágvaxnir , yfirleitt lægri en 1,22 metrar ( 4 fet ) , með framstætt enni og óþroskaða kjálka . Það sem kemur mest á óvart er að þessir einstaklingar virðast vera ónæmir fyrir krabbameini . Prófessor Longo segir að það séu ekki til nein gögn um að einstaklingur með þetta heilkenni hafi dáið úr krabbameini . Samt sem áður fá ættingjar á sama heimili , á sama aldri , krabbamein eins og aðrir . Þessir einstaklingar eru langlífir , en ólíkt músunum , þá eru þeir ekki óeðlilega langlífir . Prófessor Longo telur að þetta sé vegna þessi að þeir séu búnir að læra að þeir séu ónæmir fyrir krabbameini og sykursýki og eru því síður varkárir hvað mataræði varðar . Hann segir að þeir reyki , borði kaloríuríka fæðu og segja það ekki skipta máli því þeir séu ónæmir . Hann heldur að þeir kjósi líklega frekar gera það sem þeir vilja á 85 ára ævi heldur en að halda aftur af sér en lifa í 100 ár . Það að fasta lækkar IGF - 1 stuðulinn og virðist einnig kveikja á ákveðnum DNA viðgerðar genum . Ástæðan virðist vera sú að þegar við höfum ekki mat að vinna úr þá breytist líkaminn úr „ vexti “ yfir í „ viðgerð “ . Prófessor Longo varar mig þó við því að það að fasta sé ekki fyrir alla og að það sé öruggast að gera það undir eftirliti . Hann segir að fall verði í blóðþrýsting og blóðsykri og endurskipulag verði á efnaskiptum . Það líður jafnvel yfir suma , þó það sé ekki algengt . Ég byrjaði föstuna mína á mánudagskvöldi , eftir að hafa fengið mér væna steik , og lauk henni með blóðprufum á föstudegi . Á þessu tímabili drakk ég svart te , svart kaffi og mikið vatn , en engann mat . Áður en ég gerði þetta var ég sannfærður um að hungrið myndi stigmagnast daglega þar til ég gæfi mig og réðist inn í næsta bakarí . En ég komst að því að eftir fyrstu 24 klukkustundirnar , þá skánuðu hlutirnir . Ég fékk hungurstingi en þeir liðu hjá . Á föstudagsmorguninn fór ég í öll próf aftur , komst að því að ég hafði misst um 900 grömm af líkamsfitu , glúkósa stuðullinn hafði fallið mikið og IGF - 1 stuðullinn minn , sem hafði verið í hæsta lagi , hafði minnkað um helming . Ég hafði því bætt efnafræði líkama míns og komist að því að ég gæti þolað hungur betur en ég átti von á . Prófessor Longo varaði mig þó við því að til þess að viðhalda þessum árangri þá þyrfti ég að breyta því hvernig ég borða . Samkvæmt prófessor Longo , þá borða ég of mikið prótein eins og margir , en það heldur IGF - 1 stuðlinum háum . Matur eins og kjöt og fiskur er próteinríkur , og einnig mjólk . „ Skinny latte “ kaffið sem ég drekk flesta morgna , inniheldur um 12 grömm af próteini , en almennt er mælt með vesældlegum 55 grömmum af próteini á dag . Þetta eru því augljóslega slæmar fréttir fyrir fólk sem er á próteinríku mataræði eins og Atkins eða Dukan . En einnig fyrir fólk eins og mig sem nýtur þess að borða kjöt . Prófessor Longo er grænmetisæta . Ég var tilbúinn að hætta að drekka kaffi latte , en ekki að ganga svo langt . Ég hitti næsta sérfræðing á gömlu bandarískum veitingastað , Dr. Krista Varady sem starfar hjá Háskólanum í Illinois í Chicago . Við borðuðum hamborgara og franskar á meðan hún sagði mér frá ákveðnu mataræði sem hún hefur verið að prófa á sjálfboðaliðum . Það kallast „ fasta annan hvern dag “ ( e. alternate day fasting ) og er mjög einfalt . Einn daginn borðar þú það sem þú vilt , næsta dag , þá fastar þú . Þessi týpa af föstu er ekki eins róttæk og það sem ég prófaði hjá prófessor Longo . Á fastandi dögunum í mataræði Dr. Varady þá er leyfilegt að borða um 600 kaloríur á dag fyrir karlmenn , og um 500 kaloríur á dag fyrir konur . Það sem kom mér mest á óvart var að á hinum dögunum mátti ég borða nákvæmlega það sem ég vildi . Dr. Varady hefur lokið prófunum á þessu mataræð , en þar vann hún með tveimur hópum af sjálfboðaliðum sem fóru á mataræðið í 10 vikur . Annar hópurinn var settur á lágfitu mataræði á þeim dögum sem þeir máttu borða , en hinn hópurinn hvattur til að borða týpískan amerískan mat , háan í fitu . Dr. Varady sagði mér að niðurstöðurnar hefðu komið á óvart . Hún sagði að þegar þátttakendur skráðu sig í rannsóknina þá voru þeir sem settir voru af handahófi í háfitu hópinn ekki ánægðir þar sem þeir gerðu ráð fyrir að þeir myndu ekki léttast eins mikið og hinir . En þeir léttust jafn mikið , og jafnvel meira , viku eftir viku . Það var ekki bara þyngdartap , hóparnir lækkuðu báðir svipaðir í LDL kólestróli ( „ slæma kólestrólið “ ) og blóðþrýstingi . Dr. Varady er nú með árs langa prófun í gangi til að meta langtíma áhrifin af þessari tegund mataræðis á þyngdartap og heilsu . Hún hefur áhuga á að sjá hversu mikið þátttakendur munu léttast og hversu margir munu enn vera á mataræðinu eftir ár . Ég hugsaði mig vel um hvort ég ætti að prófa þessa nálgun , en ákvað á endanum að þetta hljómaði aðeins af mikil vinna og myndi hafa slæm áhrif á félagslífið mitt . Í staðin þá ákvað ég að fara í aðeins vægari nálgun á því að fasta , 5 : 2 mataræðið . Í því þá borðar þú það sem þú vilt í 5 daga á viku , en tvisvar í viku borðar þú aðeins 600 kaloríur . Það hafa ekki margar rannsóknir á 5 : 2 mataræðinu verið gerðar á mönnum , svo ekki er vitað hvort það sé betra að borða þessar 600 kaloríur allar í einni máltíð eða dreifa þeim yfir daginn . Ég ákvað að prófa mismunandi nálganir og sjá hvað myndi virka fyrir mig . Ég reyndi að sleppa morgunmat og hádegismat , borðaði svo allar 600 kaloríurnar í kvöldmatinn . Vandamálið er að ég þoli ekki að byrja daginn svangur . Næst prófaði ég stóran morgunmat og ekkert annað . En þá varð ég mjög pirraður á kvöldin . Að lokum skipti ég þessu í tvennt : 300 kaloríur í morgunmat og 300 kaloríur í kvöldmatinn . Týpískur morgunmatur hjá mér núna er tvö hrærð egg og skinkusneið ( frekar mikið af próteini en þó innan marka ) , með mikið af vatni , grænu te og svörtu kaffi til að koma mér í gegnum vinnudaginn . Svo á kvöldin , þá fæ ég mér t.d. grillaðann fisk og mikið af grænmeti . Það er ótrúlegt hvað það er lítið af kaloríum í grænmeti , og þegar maður er svangur , þá er grænmeti einstaklega ljúffengt . Það eru ekki nein viðurkennd viðmið um það hvernig 600 kaloríu máltíð lítur út . Dr. Varady gefur sínum sjálfboðaliðum sértilbúna lágkaloríu máltíð , ég gerði mínar máltíðir með því að skoða uppskriftasíður . Það virðist ekki skipta máli hvaða daga þú fastar . Ég kýs að gera það á þriðjudögum og fimmtudögum , eitthvað sem , að mér skilst , spámaðurinn Mohammed mældi með . Ég hef nú haldið þessu mataræði í 2 mánuði og eftir þessa aðlögun þá er þetta orðið frekar auðvelt . Á dögum sem ég fasta þá er gott að vita að næsta dag má ég borða það sem ég vil . Það sem kemur á óvart er að maður gerir það svo ekki . Dr. Varady segir að hún hafi átt von á því að fólk myndi háma í sig á þeim dögum sem leyfilegt er að borða eins og maður vill , en flestir hafi verið sáttir með að borða bara eins og venjulega . Slíkur er máttur vanans . Sex vikum eftir að ég byrjaði á 5 : 2 mataræðinu , þá fór ég í aðra alhliða læknisskoðun . Niðurstöðurnar voru mjög góðar , ég hafði misst rúmlega 6,3 kg , blóðsykurinn minn sem áður hafði verið á mörkum sykursýki var nú eðlilegur og kólestról stuðullinn minn sem áður var nógu hár til að ég þyrfti lyf , var nú kominn innan eðlilegra marka . Ég skipti út kaffi latte fyrir expressó og hef almennt minnkað próteinneyslu svo IGF - 1 stuðullinn minn hélst lágur . Ég lít betur út og mér líður betur á þessu mataræði . Ég borða ennþá hamborgara , kex og kökur við og við , en þegar ég fasta þá borða ég hollt . Hlutafasta er ekki eitthvað sem margir læknar myndu mæla með vegna þess að þó það séu til mikið af rannsóknum á dýrum , þá eru takmörkuð gögn um árangur mataræðisins í langtímaprófunum á fólki . Þetta hentar ekki öllum né er þetta öruggt fyrir alla . Þetta virkaði fyrir mig og ég mun halda áfram . Eða það held ég allavega . Það kemur í ljós . 5 : 2 mataræðið : hvað er það og hvernig virkar það ? – Á dögum sem fastað er á þá getur þú innbyrgt allar kaloríurnar í einu , eða dreift þeim yfir daginn . – Þvert á það sem margir halda , þá getur það að fasta verið heilsusamleg leið til að léttast . Það getur minnkað IGF - 1 stuðulinn ( insulin-vaxtaþáttur 1 , sem leiðir til hraðari öldrunar ) , og líkaminn kveikir í staðinn á DNA viðgerðargenum sem lækka blóðþrýsting , kólestról og blóðsykur . – Sem stendur þá er ávinningur af því að fasta ekki nægilega staðfestur til þess að læknar mæli almennt með því fyrir alla . Þetta mataræði er ekki hentugt fyrir óléttar konur eða fólk sem er á lyfjum við sykursýki . Öllum þeim sem íhuga það að taka upp mataræði sem inniheldur lotuföstu er ráðlagt að leita til læknis fyrst og vera undir eftirliti á meðan á því stendur .